Γενικό Κατάστημα Κράτησης Θεσσαλονίκης

Το **Γενικό Κατάστημα Κράτησης Θεσσαλονίκης**, γνωστές και ως **Φυλακές Διαβατών**, είναι κατάστημα κράτησης κοντά στον οικισμό των Διαβατών, και εντός των ορίων του Δήμου Αμπελοκήπων-Μενεμένης.  

## Πληθυσμός
Οι φυλακές έχουν μεταξύ 605 και 785 κρατουμένους. Το 2014 ανερχόταν περίπου σε 650 άνδρες και 35 γυναίκες. Κάθε έτος από τις φυλακές περνούν μεταξύ 3.000 και 4.000 κρατούμενοι. 

### Συνθήκες διαβίωσης κρατουμένων
Το Κατάστημα Κράτησης Θεσσαλονίκης έχει πρόβλημα υπερπληθυσμού, ενώ έχουν υπάρξει και καταγγελίες για την ποιότητα του φαγητού και την απουσία κατάλληλης θέρμανσης και κλιματισμού. 

Η Ευαγγελική Εκκλησία Γερμανόγλωσσων Ελλάδος αναφέρεται επίσης σε *υποσιτισμένους, άρρωστους φυλακισμένους, που φορούν τα ίδια ρούχα επί μήνες* και σε νοσήσεις ηπατίτιδας *και τα τελευταία χρόνια κρούσματα* *[[Ψώρα|ψώρας]], [[Ψωρίαση|ψωρίασης]], [[Φυματίωση|φυματίωσης]], [[AIDS]] και [[Ψυχικές διαταραχές|ψυχικών διαταραχών]]*.

#### Φραγκόπουλος κ.α. κατά Ελλάδος
Πολλαπλοί φυλακιζόμενοι που κρατήθηκαν στις φυλακές σε μια γενική περίοδο (δηλ. σε χρονικά διαστήματα εντός της περιόδου 02/2015 - 05/2017) από τον Φεβρουάριο του 2015 έως τον Μάιο του 2017, προσέφυγαν στο Ευρωπαϊκό Δικαστήριο Ανθρωπίνων Δικαιωμάτων (ΕΔΑΔ), ισχυριζόμενοι επί των πλείστων, ότι δεν έλαβαν επαρκή ιατρική περίθαλψη κατά τη διάρκεια της κράτησής τους και μεταξύ άλλων, ότι η ποιότητα και ποσότητα του φαγητού ήταν ανεπαρκής, ότι απουσίαζε κατάλληλη θέρμανση και κλιματισμός και ότι υπήρχε υπερπληθυσμός, με λιγότερα από 3 τ.μ. προσωπικού χώρου για κάθε κρατούμενο. Οι ίδιοι ισχυρίστηκαν επίσης παραβίαση του άρθρου 13 της Σύμβασης. Το ΕΔΑΔ αντιλήφθηκε παραβίαση σε σχέση με τις γενικές συνθήκες κράτησης των προσφευγόντων (άρθρο 3 της Σύμβασης) και επιδίκασε για ηθική βλάβη σε σχέση με την καταγγελία παραβίασης του αρθρ. 13, με τους καταγγελλόμενους να λαμβάνουν χρηματική αποζημίωση.

## Κοινωνικές υπηρεσίες
Κοινωνικές υπηρεσίες παρέχονται στους κρατουμένους μέσω της Κοινωνικής Υπηρεσίας του καταστήματος κράτησης, της θεραπευτικής κοινότητας «ΚΕΘΕΑ ΠΡΟΜΗΘΕΑΣ» και άλλους φορείς, όπως η Ευαγγελική Εκκλησία Γερμανόγλωσσων Ελλάδος.

### Κοινωνική Υπηρεσία Φυλακών
Η Κοινωνική Υπηρεσία των Φυλακών Διαβατών αποτελείται από 3 κοινωνικούς λειτουργούς. Παρέχει ψυχική και κοινωνική υποστήριξη στους κρατουμένους και καλύπτει -κατά μεγάλο μέρος μέσω δωρεών και του φιλόπτωχου ταμείου των φυλακών- τις ανάγκες τους για ένδυση, είδη υγιεινής και καθαριότητας κ.α.. Ιδρύθηκε τον Ιανουάριο του 1980.

### Μονάδα απεξάρτησης
Στο κατάστημα κράτησης λειτουργεί επίσης η θεραπευτική κοινότητα «ΚΕΘΕΑ ΠΡΟΜΗΘΕΑΣ», η πρώτη μονάδα απεξάρτησης ναρκωτικών ουσιών της Ελλάδας εντός φυλακών. Στεγάζεται σε ξεχωριστή, αυτόνομη πτέρυγα και παρέχει συμβουλευτικές υπηρεσίες, όπως και υπηρεσίες απεξάρτησης και επανένταξης σε κρατούμενους και αποφυλακισμένους χρήστες ναρκωτικών ουσιών.

## Αξιοσημείωτοι Κρατούμενοι
Ο Χριστόδουλος Ξηρός, μέλος της Επαναστατικής Οργάνωσης 17 Νοέμβρη, ήταν φυλακιζόμενος στις φυλακές Διαβατών.

## Στην τηλεόραση
Οι φυλακές παρουσιάζονται στο ντοκιμαντέρ του Netflix,  στην σεζόν 6 της 28 Σεπτεμβρίου 2022 και συγκεκριμένα στο επεισόδιο «*Greece: The People Smugglers Prison*», με αναφορά σε κρατουμένους στα Διαβατά που σχετίζονται με την διακίνηση ανθρώπων.

## Παραπομπές

Κατηγορία:Φυλακές στην Ελλάδα